64. ΝΟΜΟΣ υπ’ αριθ. 4501 της 1/5 Μαρτ. 1966 (ΦΕΚ Α΄ 47)  Περί της ιατρικής-φαρμακευτικής και νοσοκομειακής περιθάλψεως των εν ενεργεία ανδρών των Σωμάτων Ασφαλείας. Άρθρ.1.-2.(Αντικαθίστανται αι παρ. 2 και 3 άρθρ. 84 και η παρ. 3 άρθρ. 85 Κ.Ν. 2458/1953, ανωτ. σελ. 69). Άρθρ.3.-Αι περί της υγειονομικής περιθάλψεως των τακτικών δημοσίων πολιτικών υπαλλήλων ισχύουσαι εκάστοτε διατάξεις εφαρμόζονται και επί των εν ενεργεία αστυνομικών υπαλλήλων, υπό τους ανωτέρω ειδικούς περιορισμούς και εφ’ όσον δεν αντίκεινται εις ετέρας ισχυούσας διατάξεις, αφορώσας τους υπαλλήλους τούτους. Άρθρ.4.-Καταργούνται τα άρθρ. 24 και 27 του Κ.Ν. 2458/53 «περί ΟΣΑΠ», ως και το δι’ αυτών συσταθέν Αστυνομικόν Νοσοκομείον και η διαχείρισις χρηματικού και υλικού τούτου. Εκ του εν γένει υλικού του Αστυνομικού Νοσοκομείου το απαραίτητον δια την λειτουργίαν της υγειονομικής υπηρεσίας του Σώματος Αστυνομίας Πόλεων θα παραδοθή εις την διαχείρισιν υλικού της Αστυνομικής Διευθύνσεως Αθηνών, εις τα οικεία βιβλία της οποίας και θα χρεωθή, το δε υπόλοιπον υλικόν θα παραδοθή εις το υπό του Υπουργείου Υγιεινής ορισθησόμενον Κρατικόν Νοσοκομείον. Εκ των υπό του άρθρ. 1 του από 29/29.12.53 Β.Δ/τος περί εφαρμογής του άρθρ. 1 του Ν.Δ. 2500/53 επί του προσωπικού των υπηρεσιών του Υπουργείου Εσωτερικών, προβλεπομένων θέσεων υπό τον τίτλον: «ΙΙΙ ΓΕΝ. Δ/ΝΣΙΣ ΑΣΤΥΝΟΜΙΑΣ ΠΟΛΕΩΝ και Αλλοδαπών Β:Ιατρικόν, Νοσηλευτικόν και Υπηρετικόν προσωπικόν Νοσοκομείου Αστυνομίας Πόλεων». α΄ Καταργούνται: Γ΄ Κατηγορία: μία θέσις μαγείρου επί βαθμοίς 10 ή 9, μία θέσις βοηθού μαγείρου επί βαθμοίς 13 ή 12, μία θέσις τραπεζοκόμου επί βαθμοίς 13 ή 12. Αι κατά την δημοσίευσιν του παρόντος καταργούμεναι ως άνω θέσεις μονίμου προσωπικού ορίζονται ως προσωριναί θέσεις του Κλάδου Κλητήρων της Γ΄ Κατηγορίας, καταργούμεναι άμα τη καθ’ οιονδήποτε τρόπον, αποχωρήσει των κατεχόντων ταύτας εκ της υπηρεσίας. β΄ Διατηρούνται: Α΄ Κατηγορία: δύο θέσεις βοηθών ιατρών επί βαθμοίς 9ω, 8ω ή 7ω. Β΄ Κατηγορία: μία θέσις διευθυνούσης αδελφής επί βαθμοίς 9ω, 8ω ή 7ω. Γ΄ Κατηγορία: δύο θέσεις αδελφών Νοσοκόμων επί βαθμοίς 11ω, 10ω ή 9ω υπαγόμεναι εις την Υγειονομικήν υπηρεσίαν του Σώματος Αστυνομίας Πόλεων. Άρθρ.5.-Δια την από της δημοσιεύσεως του παρόντος και εφεξής παροχήν ιατροφαρμακευτικής και νοσοκομειακής περιθάλψεως εις τους εν ενεργεία αστυνομικούς υπαλλήλους εγγράφεται σχετική πίστωσις εις τον προϋπολογισμόν των εξόδων της υπηρεσίας υγειον. περιθάλψεως Δημοσίων υπαλλήλων του Υπουργείου Υγιεινής.          (Αντί της σελ. 90,07) Σελ.90,07 (α) 281-009  Οργανικοί Νόμοι 4.ΑΑ.α.62-64   1218 Άρθρ.6.-Δια Β.Δ/των, προκαλουμένων υπό του Υπουργού Δημ. Τάξεως, θέλουσι ρυθμισθή αι λεπτομέρειαι της εφαρμογής του παρόντος, ως και ο τρόπος της ιατρικής εξετάσεως των εν ενεργεία αστυνομικών υπαλλήλων. Άρθρ.7.-1.Αι διατάξεις των άρθρ. 1, 2, 3 και 5 του παρόντος Νόμου έχουσιν εφαρμογήν και δια την υγειονομικήν περίθαλψιν των εν ενεργεία πυροσβεστικών υπαλλήλων. Τούτων η εισαγωγή προς νοσηλείαν εις μεν την περιφέρειαν της τέως Διοικήσεως Πρωτευούσης ενεργείται δι’ αποφάσεως του Διευθυντού Διευθύνσεως Υγειονομικής Περιθάλψεως του Υπουργείου Υγιεινής, εις δε τας λοιπάς πόλεις της Χώρας δι’ αποφάσεως του οικείου Νομάρχου. 2.Όπου εν τω παρόντι Νόμω αναφέρεται αρμοδιότης Ιατρών και ελεγκτών των Υγειονομικών Αξιωματικών της Αστυνομίας Πόλεων νοείται και αρμοδιότης δια τους Πυροσβεστικούς υπαλλήλους των Υγειονομικών Αξιωματικών του Πυροσβεστικού Σώματος. 3.Καθήκοντα οδοντιάτρων-ελεγκτών δια τους Πυροσβεστικούς υπαλλήλους θα εκτελώσιν οι τοιούτοι της Αστυνομίας Πόλεων, όπου δε δεν υφίστανται οδοντίατροι της Αστυνομίας Πόλεων, τα καθήκοντα ταύτα θα εκτελώσιν οι κατά τόπους οικείοι ελεγκταί του Δημοσίου. 4.Εις άς πόλεις δεν έχει επεκταθή ο θεσμός της δια βιβλιαρίων νοσηλείας η εν γένει νοσηλεία των πυροσβεστικών υπαλλήλων θα ενεργείται, ως και των λοιπών Δημοσίων Υπαλλήλων υπό μόνους τους περιορισμούς του παρόντος Νόμου. 5.(Προστίθεται παρ. 2 εις άρθρ. 145 Κ.Ν. 2458/1953, ανωτ. σελ. 84). 6.Δια Β.Δ/τος προκαλουμένου υπό των Υπουργών Υγιεινής και Δημοσίας Τάξεως θέλει ρυθμισθή πάσα λεπτομέρεια δια την εφαρμογήν του παρόντος άρθρου. Άρθρ.8.-Αι εκάστοτε ισχύουσαι διατάξεις αι αφορώσαι εις την υγειονομικήν περίθαλψιν εν γένει των τακτικών δημοσίων πολιτικών υπαλλήλων, εφαρμόζονται και δια τους άνδρας του Σώματος της Ελληνικής Βασιλικής Χωροφυλακής, κατά τα ειδικώτερον δια Β.Δ/τος, προκαλουμένου υπό των Υπουργών Υγιεινής και Δημοσίας Τάξεως οριζόμενα. Άρθρ.9.-1.,(Τροποποιείται η παρ. 2 άρθρ. 26 Κ.Ν. 2458/1953, ανωτ. σελ. 57). 2.(Προστίθεται διάταξις εν τέλει άρθρ. 53 Ν.Δ. 4101/1960, κατωτ. σελ. 226,33).   Σελ. 90,08 (α) 281-010  Οργανικοί Νόμοι 4.ΑΑ.α.64   1219  